नवजोत सिंह सिद्धू का BJP पर निशाना- एक दिन मूर्ख बनाने के लिए अप्रैल फूल और 5 साल के लिए कमल का फूल  
कांग्रेस नेता नवजोत सिंह सिद्धू का बीजेपी पर हमला
कहा- एक दिन मूर्ख बनाने के लिए अप्रैल फूल, 5 साल के लिए कमल का फूल
बोले-कोई घोटालेबाज नहीं गया जेल
कांग्रेस नेता और पंजाब सरकार के मंत्री नवजोत सिंह सिद्धू(Navjot Singh Sidhu) अपने चुटीले ट्वीट के लिए जाने जाते हैं. एक बार फिर उन्होंने बीजेपी सरकार पर सोशल मीडिया के जरिए निशाना साधा है. बीजेपी से बगावत के बाद कांग्रेस में शामिल होने के बाद से नवजोत सिंह सिद्धू लगातार केंद्र सरकार के खिलाफ मोर्चा खोले हुए हैं. जिसकी वजह से कई बार उन्हें बीजेपी समर्थक सोशल मीडिया पर ट्रोल भी करते हैं. नवजोत सिंह सिद्धू ने संपत सरल के एक वीडियो के साथ ट्वीट किया, जिसमें उन्होंने लिखा-
कोई घोटालेबाज जेल गया नहीं, 
किसी के पास काला धन मिला नहीं, 
गंगा साफ हुई नहीं, 
सीमा पर शहादतें घटीं नहीं
तो ये मोदी सरकार सिर्फ मोबाइल नम्बर को आधारकार्ड से लिंक कराने के लिए बनाई थी क्या ???
एक दिन मुर्ख बनाने के लिए अप्रैल फूल और पांच साल मुर्ख बनाने के लिए कमल का फूल!
कोई घोटालेबाज जेल गया नहीं,
किसी के पास काला धन मिला नहीं,
गंगा साफ हुई नहीं,
सीमा पर शहादतें घटीं नहीं|
तो ये मोदी सरकार सिर्फ मोबाइल नम्बर को आधारकार्ड से लिंक कराने के लिए बनाई थी क्या ???
एक दिन मुर्ख बनाने के लिए अप्रैल फूल और पांच साल मुर्ख बनाने के लिए कमल का फूल! pic.twitter.com/QYvGJqlbRh
गौरतलह है कि उत्तर प्रदेश के संतकबीर नगर जिले में बीजेपी (BJP) सांसद और विधायक आपस में भिड़ गए. इस दौरान संतकबीर नगर से बीजेपी सांसद शरद त्रिपाठी ने अपनी ही पार्टी के विधायक राकेश सिंह को जूते से पीटा. इसके बाद दोनों नेताओं के समर्थकों ने भी मारपीट की. दोनों नेताओं में फाउंडेशन स्टोन पर नाम लिखवाने को लेकर मारपीट हुई. इस दौरान भारी हंगामे और मारपीट से मौके पर अफरातफरी भी मच गई. आसपास मौजूद लोगों ने मामले को आगे बढ़ने से बचाने के लिए बीच बचाव किया.  इस विवाद को लेकर जमकर नारेबाजी भी हुई.  ये मारपीट कलेक्ट्रेट में चल रही जिला कार्ययोजना समिति की बैठक के दौरान हुई थी. दोनों नेताओं के बीच हो रही मारपीट को रोकने के लिए मौजूद पुलिस अधिकारियों ने कोशिश की, लेकिन दोनों नहीं रुके.